section_heading: "Velike priče"
paragraph_text: Od malih nogu oblikuje svoj glazbeni talenat i već sa 6 godina, kao «malo čudo od djeteta», polazi Dječji zbor Radio-televizije Zagreb. Već sljedeće godine dobiva svoju prvu solo pjesmu autora Đorđe Novkovića, «Velike priče». Svira gitaru i obou, školovala je svoj glas na odjelu solo pjevanja u glazbenoj školi «Vatroslav Lisinski». Bavi se glumom, a kao djevojka postaje glavna solistica tada prestižnog djevojačkog zbora «Zagrepčanke» Svoj glas posuđuje i u mnogim reklamama (jedna od prvih reklama za «Naru», «Coca Colu», «Jolly» i sl. ), i tako se polako profilira na svim glazbenim poljima. Među odabranim solisticama dječjeg zbora snimila je pjesme Arsena Dedića u dječjem filmu "Vlak u snijegu".